open-index/open-wikipedia-markdown huggingface dataset:
סיימון יוהנס ואן דו

ממוזער|314x314 פיקסלים|סימון יוהנס ואן דו, נפילת שאול
**סיימון יוהנס ואן דוּ** (בהולנדית: **Simon Johannes van Douw**; (בערך 1630 – אחרי 1677 לפני 1697)  היה צייר פלמי. עבודותיו נעות בין נופים לאיטליזציה, קרבות פרשים ועד מראות שוקי בקר וסצנות צייד. הוא עבד באנטוורפן, במידלבורג ורוטרדם.

## ביוגרפיה
אין פרטים על מקום הולדתו של סיימון יוהנס ואן דו. ייתכן שהוא נולד באנטוורפן. לא ידוע אצל מי הוכשר כצייר. הוא הפך לחבר בגילדת סנט לוק באנטוורפן בשנת 1655. הוא התחתן עם יוהנה סולמאקרקר בשנת 1656. לא ברור אם היא הייתה קשורה לצייר הנוף יאן פרנס סולמקר. משנה זו היו לו גם תלמידים באנטוורפן.

ב־1 בנובמבר 1656 הוא היה חבר בגילדה במידלבורג. הוא היה פעיל שם עד ספטמבר 1657. משנת 1659 הוא תועד ברוטרדם. כאן הוא נקרא 'בורגר וצייר' כאשר היה מעורב במכירת בית בשנת 1666. הוא מתועד ברוטרדם עד שנת 1677. משנת 1666 הוא גם תועד באנטוורפן כך שנראה שהוא היה פעיל ברוטרדם ואנטוורפן בו זמנית. עבודתו האחרונה שתועדה היא משנת 1677. לא ידוע מתי או איפה נפטר.
ממוזער|359x359 פיקסלים|סימון יוהנס ואן דו, שוק סוסים ברומא
בין תלמידיו פיטר ואן בלואמן וקרל פונטין.[3] בשנת 1664 הקים באנטוורפן בית ספר לציור סצנות קרב; בבית ספר זה היו מעורבים פיטר ואן בלואמן, פרנק וולק ופיטר ורפורטן.

## יצירתו
עבודותיו הידועות מתוארכות משנת 1654 עד 1677. בתחילה צייר בעיקר קרבות פרשים. מאוחר יותר הוא עבר לנושאי שוק סוסים ובקר וסצנות צייד. עבודותיו המוקדמות קשורות סגנונית למסורת ציור הארון באנטוורפן. הדבר מורגש בעיצוב הפעולה, פירוק הנוף דרך ספי הצבעים וגווני השמיים. מאוחר יותר הוא הושפע יותר ויותר מפיליפס וויירמן. חלק מיצירותיו דומות גם לאלה של צייר הנוף יאן פרנס סולמקר שאיתו היה קשור דרך הנישואין.
ממוזער|361x361 פיקסלים|סימון יוהנס ואן דו, סצנת קרב בין נוצרים לטורקים
ואן דו היה ידוע בתיאורים המדויקים שלו לבעלי חיים, בעיקר לסוסים. לעיתים קרובות הוא צייר סוסים מלאי חיים דומים לאלה שצייר וורמן. אף כי אין שום עדות לכך שביקר באיטליה, נופיו הדמיוניים הם בסגנון האיטלקי ומתארים לעיתים קרובות חורבות קלאסיות. בדרך כלל הם כוללים מספר רב של דמויות העוסקות בפעילויות מגוונות. דוגמה טובה לכך היא סצנת השוק המציגה מספר רב של אנשים העוסקים בסחר ובמשחק, נהנים בבית המרזח או רועים את עדריהם. ההשפעה האיטלקית ניכרת גם בדמויותיו האנושיות של ואן דו, שלעיתים קרובות הן שמנמנות ועגולות, המזכירות את ציירי הז'אנר בחוג הבמבוציאנטי. מספר ציירים פלמיים כמו אנטון גובאו ופיטר קסטלס השני ציירו סצנות דומות.

## קישורים חיצוניים

## הערות שוליים

קטגוריה:ילידי 1630
קטגוריה:נפטרים ב-1677
קטגוריה:ציירי תור הזהב של הולנד
קטגוריה:ציירים פלמים
מרינה קרבצ'נקו

**מרינה קרבצ'נקו** (באוקראינית: **Кравченко Марина** ; נולדה ב-19 במאי 1975) היא טניסאית שולחן ומאמנת טניס שולחן.

קרבצ'נקו הייתה סגנית אלופת אירופה בטניס שולחן לנשים בשנים 1987 ו-1988, אלופת אירופה קבוצתית ב-1989, 4 פעמים אלופת אוקראינה בשנים 1990, 1991, 1992 ו-1994, אלופת המכביה בכל הקטגוריות ב-1993 ו-9 פעמים אלופת ישראל ומחזיקת גביע המדינה בשנים 1996 עד 2004 ו-2008.

## ביוגרפיה
קרבצ'נקו נולדה ב-1975 בחלק של ברית המועצות שבשנות האלפיים הוא בשליטת אוקראינה. היא החלה לעסוק בטניס שולחן בגיל שבע וחצי, כשאביה היה מאמן נבחרת אוקראינה. בשנת 1993 היא הגיעה לישראל כמשתתפת במכביה הארבע-עשרה, וזכתה בכל המדליות בטניס שולחן לנשים. במכביה הכירה את בעלה לעתיד, מאמן נבחרת ההיאבקות של ישראל, בוריס וינוקורוב, ששכנע אותה לעלות לישראל. בישראל נרשמה קרבצ'נקו למועדון בנצרת עילית וכעבור שנתיים עברה לבית"ר ראשון לציון.

## קישורים חיצוניים

* מרינה קרבצ'נקו, באתר איגוד טניס השולחן בישראל
* מרינה קרבצ'נקו באתר הספרייה היהודית המקוונת 

## הערות שוליים

קטגוריה:ספורטאיות אולימפיות ישראליות
קטגוריה:שחקניות טניס שולחן יהודיות
קטגוריה:יד לאיש הספורט היהודי
קטגוריה:אלופות ישראל בטניס שולחן
קטגוריה:אלופות המכביה: טניס שולחן
קטגוריה:שחקניות טניס שולחן ישראליות
קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עולים בשנות ה-1990
קטגוריה:ישראליות שנולדו ב-1975
קטגוריה:ישראלים שנולדו ב-1975
קטגוריה:משתתפים ישראלים באולימפיאדת אתונה (2004)
קבוצת מוביסטאר

**קבוצת מוביסטאר** (באנגלית: **Team Movistar**) 
היא קבוצת אופני כביש ספרדית מסבב ה-UCI World Tour. הקבוצה מתמחה בעיקר בתחום הגרנד טורס. היא ניצחה בטור דה פראנס עם פדרו דלגדו (1988), מיגל אינדוראין (1991, 1992, 1993, 1994, 1995) ואוסקר פריירו (2006); בג'ירו ד'איטליה עם מיגל אינדוראין (1992, 1993), נאירו קינטנה (2014) וריצ'רד קאראפאס (2019); ובוואלטה אספנייה עם פדרו דלגדו (1989), אברהם אולנו (1998), אלחנדרו ולוורדה (2009) ונאירו קינטנה (2016). הקבוצה נוסדה ב-1980, והיא אחת מהקבוצות המקצועניות הוותיקות ביותר בעולם. במשך השנים היא השתנתה והחליפה שמות בהתאם.

## ספונסרים
מאז שנת 2011, הקבוצה נתמכת כלכלית על ידי חברת הטלקומוניקציה מוביסטאר , שגם משמשת כספונסרית של קבוצת מוביסטאר–ימאהה המוטורית.

היא רוכבת על אופני קניון .

## היסטוריה ופעילות
[שמאל|ממוזער|הקבוצה ב[טור דה לה פרובנס, 2019]]

הקבוצה קמה בשם "ריינולדס" בשנת 1980. בשנותיה הראשונות הייתה קבוצה קטנה שמיעטה לנצח בזירה הבין-לאומית. ב-1988 ערכה את הפריצה הגדולה שלה, כשניצחה את הטור דה פראנס עם פדרו דלגדו . בנוסף לניצחון הכללי, דלגדו ניצח גם את הקטע ה-13 במרוץ. ב-1989 דלגדו רשם עבור הקבוצה הישג נוסף, כשניצח את הוואלטה אספניה.

בשנות ה-90 של המאה ה-20, הקבוצה ביססה את עצמה כאחת מקבוצות הגרנד טורס הבכירות בענף, עם ניצחונותיו של מיגל אינדוראין בטור דה פראנס (1991, 1992, 1993, 1994, 1995) ובג'ירו ד'איטליה (1992, 1993). אינדוראין רכב בקבוצה לאורך כל הקריירה המקצועית שלו, ופרש בתום 1996 מרכיבה מקצועית.

ב-1998, אברהם אולנו, רוכב הקבוצה, שיחזר את ההישג של דלגדו עשר שנים קודם לכן וניצח את הוואלטה אספניה. הקבוצה הצליחה מאוד בוואלטה, כשניצחה חמישה קטעים (ארבעה עם חוזה מריה חימנז ואחד עם אולנו).

הגרנד טור הבא שבו ניצחה הקבוצה היה הטור דה פראנס ב-2006. לאחר פסילתו של פלויד לאנדיס, אוסקר פריירו, שסיים במקור במקום השני, ניצח במרוץ.

ב, שני הרוכבים הבולטים של הקבוצה היו אלחנדרו ולוורדה ונאירו קינטנה. אף על פי שהקבוצה נחשבת כקבוצה של גרנד טורס, ולוורדה דומיננטי גם בקלאסיקות האביב, כשניצח את לה פלש ואלון 5 פעמים (2006, 2014, 2015, 2016, ו-2017) ובמונומנט לייז'–בסטון–לייז' 4 פעמים (2006, 2008, 2015 ו-2017). קינטנה ניצח עבור הקבוצה את ג'ירו ד'איטליה 2014 ואת וואלטה אספניה 2016 וסיים שני בטור דה פראנס 2013 ו-2015 ובג'ירו ד'איטליה 2017. בנוסף לכך קינטנה בלט גם במרוצי קטעים: הוא ניצח את טירנו - אדריאטיקו ב-2015 ו-2017 ואת טור דה רומאנדי ב-2016. ב-2020 עזב קינטנה את הקבוצה לטובת ארקאה–סאמסיק הצרפתית.

בעונת 2019 צולמה על הקבוצה סדרה דוקומנטרית, שנקראת The Least Expected Day: Inside the Movistar Team 2019. הסדרה זמינה לצפייה בנטפליקס.

## סגל הקבוצה

## פרשיות סמים
אנחל ארויו, אחד מרוכבי הקבוצה שגם ניצח עבורה את הוואלטה אספנייה ב-1982, נמצא חיובי בבדיקת ריטלין 48 שעות לאחר הניצחון. ארויו היה הרוכב הראשון שניצח את הוואלטה ונפסל בגלל שימוש בסמים.

אלחנדרו ולוורדה, אחד מרוכבי הקבוצה הבכירים, הושעה לשנתיים החל מ-1 בינואר 2010, לאחר שה-DNA שלו נקשר למבצע פוארטו.

רוכב הקבוצה ג'יימי רוסון הושעה על ידי ה-UCI לארבע שנים מפברואר 2019 לאחר חריגות בפספורט הביולוגי שלו. לאחר ההשעיה ביטלה מוביסטאר את חוזהו.

## קישורים חיצוניים

* 

## הערות שוליים

קטגוריה:קבוצות אופניים
קטגוריה:ספרד: אופניים
אנדראס אולמר

**אנדראס אולמר** (בגרמנית: **Andreas Ulmer**; נולד ב-30 באוקטובר 1985) הוא כדורגלן עבר אוסטרי ששיחק בעמדת המגן שמאלי.

## קריירת מועדונים
אולמר, נולד בלינץ שבאוסטריה, ובשנת 2004, הצטרף אל האקדמיה של הקבוצה האוסטרית אוסטריה וינה, בשנת 2008, הצטרף אולמר לריד. וב-28 בינואר 2009, חתם ברד בול זלצבורג. אולמר היה שותף לעונת השיא באירופה של רד בול זלצבורג כשעזר להם להגיע עד לחצי גמר הליגה האירופית, זלצבורג אשר סיימה במקום הראשון בשלב הבתים. עברה את ריאל סוסיאדד וברוסיה דורטמונד והגיעה לראשונה לחצי הגמר בה הודחה על ידי מארסיי.

אולמר היה שותף לקמפיין של רד בול זלצבורג בעונת 2019/2020 בליגת האלופות. עוד באותה עונה עקף אולמר את השחקן תומאס וינקלהופר, והפך לשיאן ההופעות ברד בול זלצבורג.

## תארים

; רד בול זלצבורג
* אליפות **(13)**:
* 2008/2009, 2009/2010, 2011/2012, 2013/2014, 2014/2015, 2015/2016, 2016/2017, 2017/2018, 2018/2019, 2019/2020, 2020/2021, 2021/2022, 2022/2023
* הגביע האוסטרי **(9)**:
* 2012, 2014, 2015, 2016, 2017, 2019, 2020, 2021, 2022

; שיאים
* מלך ההופעות של רד בול זלצבורג **(432)**

## קישורים חיצוניים

קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:כדורגלני אוסטריה וינה
קטגוריה:כדורגלני ריד
קטגוריה:כדורגלני רד בול זלצבורג
קטגוריה:לינץ: כדורגלנים
קטגוריה:כדורגלני נבחרת אוסטריה
קטגוריה:כדורגלני יורו 2020
קטגוריה:אוסטרים שנולדו ב-1985
משפחת פריצקר

**משפחת פְּריצקר** (באנגלית: **Pritzker**) היא משפחה יהודית אמריקנית העוסקת ביזמות, פוליטיקה ובפילנתרופיה, ואחת המשפחות העשירות ביותר בארצות הברית. המשפחה מופיעה בקביעות בסמוך לראש רשימת "המשפחות העשירות ביותר בעולם" של המגזין "פורבס", מאז שהמגזין החל בפרסום הרשימה בשנת 1982. בשנת 2015 הוערך הונם של 11 מבני המשפחה ביותר ממיליארד דולר, כשאנתוני פריצקר הוא המוביל עם הון של כ-3 מיליארד דולר. בת המשפחה פני פריצקר כיהנה כמזכירת המסחר של ארצות הברית בקבינט של ברק אובמה. אחיה, ג'יי. בי. פריצקר, מכהן כמושל אילינוי. ג'ניפר פריצקר היא נדבנית ידועה.
## עסקי המשפחה

הונה של המשפחה גדל ב, בעיקר בשל הקמתו והרחבתו של תאגיד המלונות הייאט. בני משפחה עדיין מחזיקים בבעלותם את השליטה בהייאט, הם גם החזיקו ב"קבוצת מרמון", קונגלומרט של חברות ייצור ושירותים תעשייתיים שנמכר לברקשייר האת'וויי תמורת 4.5 מיליארד דולר בשנת 2007. החזקות אחרות כוללת את בנק סופריור של שיקגו, שהתמוטט בשנת 2001, חברת נתוני האשראי "טרנס יוניון", חברות תעופה בראניף, המגזין מקאל, וחברת הספנות רויאל קאריביאן אינטרנשיונל.

## פעילות בישראל
משפחת פריצקר הייתה גורם מרכזי בפעילות לחקיקת חוק נתוני אשראי, מאחר שביקשה להקים בישראל סניף של חברת "טרנס יוניון" שבבעלותה. לאחר חקיקת החוק החלה להפעיל, באמצעות מיזם משותף עם חברת BDI, חברה לנתוני אשראי בישראל.

## קישורים חיצוניים
* 
* 
* 
* 
* 

## הערות שוליים

פריצקר
פריצקר
קטגוריה:אנשי עסקים אמריקאים
קטגוריה:אנשי עסקים יהודים אמריקאים
קטגוריה:נדבנים יהודים אמריקאים
ברכיקיון

**ברכיקיון** (שם מדעי: *Brachycyon*; מילולית: "כלב זרוע") הוא סוג נכחד של יונק טורף בן למשפחה כלבי דב, אשר התקיים במהלך תקופת המיוקן בערבות אירואסיה ואמריקה הצפונית. טורף זה היה קל משקל יחסית לקרוביו, אך היה זריז מהם. הוא הוגדר לראשונה ב-1972 ונכללו בו 2 מינים: *Brachycyon reyi* ו-*Brachycyon palaeolycos*.

הברכיקיון היה טורף באורך 80 סנטימטרים, בגובה 40 סנטימטרים ובמשקל ממוצע של 20 קילוגרם. הוא היה בעל מבנה רגליים ארוכות ובעל לסתות קצרות דומות ללסתות דוביים או לכלב הקדום בורופאגוס, אשר עזרו לו למחוץ מזון קשה כמו עצמות. הוא התפתח כנראה מאבות דמויי-שועל כמו הקיינודיכטיס וה-*Haplocyon* מהאוליגוקן, אשר דמו מעט לכלבים, אך בהדרגה פיתחו לסתות קצרות יחסית ואיבדו כמה מהשיניים הטוחנות שלהם - התאמה למחיצה גדולה יותר בעזרת הלסת.

יונק טורף זה כנראה ניזון מטרף בינוני או שהיה ניזון מנבלות בדומה לצבועים המודרניים.

## קישורים חיצוניים

קטגוריה:כלבי דב
קטגוריה:יונקים שחיו במיוקן באמריקה הצפונית
קטגוריה:טורפים שחיו במיוקן
You're Mine

**You're Mine** (בעברית: **אתה שלי**) הוא סינגל שהוקלט על ידי הרכב הפופ-אינדי הישראלי לולה מארש. השיר יצא לאור ב-28 במאי 2015 כסינגל השני מתוך המיני-אלבום *[[You're Mine (מיני-אלבום)|You're Mine]]* והאלבום *[[Remember Roses]]*, דרך חברת התקליטים אנובה מיוזיק.

## רקע וכתיבה
השיר נכתב על ידי יעל שושנה כהן וגיל לנדאו והופק על ידי לנדאו. השיר הוא בסגנון הפופ, המאפיין שירים נוספים מהאלבום.

בסמוך לצאתו כסינגל, עלה השיר לרשת הזרמת המדיה ספוטיפיי, וצבר מעל ל-11 מיליון השמעות.

## וידאו קליפ
הווידאו קליפ הנלווה לשיר, בוים על ידי קולין סולל קארדו  והועלה לערוץ ה-Vevo של לולה מארש ב-22 בינואר 2016.

נכון לפברואר 2020, מונה הצפיות של הקליפ עומד על כ-3 מיליון.

## מיקומי שיא

## קישורים חיצוניים

## הערות שוליים

קטגוריה:שירים באנגלית
קטגוריה:שירי לולה מארש
יחסי ערב הסעודית – תאילנד

**יחסי ערב הסעודית–תאילנד** הם היחסים הדו-צדדיים שבין ערב הסעודית לבין תאילנד. לסעודיה שגרירות בבנגקוק ולתאילנד שגרירות בריאד, אם כי היחסים בין המדינות מתקיימים בדרג הקרוב יותר לזה של ממונה על היחסים מאשר שגריר. אם כי שתי המדינות מעוניינות בשדרוג היחסים ושיקומם. הוחלט לשקמם בשנת 2022.

## היסטוריה
בין שתי המדינות קיימים יחסים היסטוריים ארוכים. שתי הממלכות נהנו מיחסים טובים עוד לפני שייסדו את היחסים הרשמיים ביניהן ב-1 באוקטובר 1957 במעמד נציגים תושבים בבירותיהן. בשנת 1966 שודרגו היחסים לרמת שגריר.

פרשת היהלום הכחול השפיעה על אופי היחסים. היא סדרת אירועים שהתרחשה ב-1989 בעקבות גנבת אבני חן ממקורב לבית המלוכה הסעודי על ידי עובד תאילנדי. מוחמד אל-ראוואלי נסע לבנגקוק לחקור את נסיבות המקרה, אך נחטף ונרצח. שלושה חודשים מאוחר יותר נורו עוד שלושה פקידים בשגרירות הסעודית בבנגקוק. כישלון המשטרה התאילנדית לפענח את האירועים הביא למשבר ביחסים.

בעקבות הפרשה, נמנעה סעודיה להנפיק אישורי עבודה לתאילנדים והזהירה את אזרחיה מלבקר במדינה.

בעשור השני של המאה ה-21 נפוצו סימנים להתחממות היחסים בין המדינות. על פי פרשנים אחדים נטען כי "היריבות במפרץ הפרסי בין איראן לסעודיה, בה הממלכה הסעודית מוצאת שההשפעה הגוברת של איראן בתאילנד היא חיסרון ביחסיה עם תאילנד."

לפי פרסומים שונים, הסנקציות על תאילנד פגעו ביחסים בין המדינות, כשמ-500 אלף תאילנדים שעבדו בסעודיה נותרו פחות מ-100; כמו כן מספר הסטודנטים בסעודיה ירד מאלפים ל-300.

באתר שגרירות תאילנד בסעודיה נכתב כי "תאילנד וסעודיה תמיד חולקות דעות דומות בנושאים אזוריים ובינלאומיים מרכזיים, בייחוד אלו החשובים לשלום והביטחון הבינלאומי. שתי המדינות פועלות בשיתוף פעולה הדוק ותומכות זו בזו באו"ם ובפורומים בינלאומיים אחרים."

במשך שנים ניסתה תאילנד לחדש את היחסים, בין השאר כדי לסייע לענף התיירות - שקריטי לכלכלה שלה. סעודיה סירבה. אחרי יותר מ-30 שנה, הכריזו סעודיה ותאילנד על חידוש מלא של היחסים הדיפלומטיים ביניהן. שתי המדינות ציינו כי ימנו שגרירים חדשים.

## סחר
בשנת 2019 הייתה סעודיה שותפת הסחר ה-18 בגודלה בייצוא התאילנדי, וה-6 בגודלה מבחינת הייבוא לתאילנד.

ערב הסעודית היא הספקית הגדולה ביותר של תאילנד בתחום הנפט. בשנת 2018 עמד היקף הסחר בין המדינות על כ-9.3 מיליארד דולר.

בשנת 2018 עמד היקף הסחר בין המדינות על כ-9.3 מיליארד דולר. באותה שנה, סעודיה ייבאה מתאילנד סחורות בשווי כולל של כ-2 מיליארד דולר, ובעיקר כלי רכב שאינם רכבות, מכונות ובשר. היקף הסחורות שתאילנד ייבאה מסעודיה עמד על 7.3 מיליארד דולר, וביניהן שמנים ומינרלים, דשנים וכימיקלים אורגניים.

## עובדים תאילנדים בסעודיה
לפני מלחמת המפרץ ב-1990 סעודיה הייתה השוק הגדול ביותר מעבר לים לעובדים תאילנדים כשמספר העובדים התאילנדים בה חצה את ה-200 אלף. כיום, לפי נתונים של משרד החוץ הסעודי, מספרם עומד על 10,000.

## אסלאם
תאילנד, שבה כמעט 3 מיליון מוסלמים מייחסת חשיבות רבה לאירועים בשתי הערים הקדושות לאסלאם. מספר עולי הרגל התאילנדים שמבקרים מדי שנה כחלק ממצוות החג' נע בין 9,000 ל-10,000.

## ראו גם
*יחסי איראן–תאילנד

## הערות שוליים

קטגוריה:ערכים ללא קטגוריות פיזיות - יחסי חוץ
אנטוניו דיאס-מיגל

**אנטוניו דיאס-מיגל סאנס** (בספרדית: **Antonio Díaz-Miguel Sanz**; 6 ביולי 1933 באלקסאר דה סן חואן  בסיודאד ריאל שבספרד – 21 בפברואר 2000 במדריד) היה שחקן ומאמן כדורסל ספרדי. אימן את נבחרת ספרד בכדורסל במשך 27 שנים – שיא למספר שנים כמאמן נבחרת לאומית, בכל ספורט, בכל העולם.

דיאס-מיגל נחשב חלוץ בקידום כדורסל ברחבי העולם. הוא הוכנס להיכל התהילה של הכדורסל כמאמן ב-1997, ובשנת 2007 נכנס להיכל התהילה של פיב"א.

## קריירת משחק
דיאס-מיגל נולד באלקסאר דה סן חואן, ועבר למדריד בגיל צעיר. היה כדורגלן בצעירותו, אך בחר בהמשך לשחק כדורסל בשל המאפיינים הפיזיים שלו, בהם גובה של 1.86 מ'. שיחק בנבחרת בית הספר התיכון אינסטיטוטו רמירו דה מאסטו (Instituto Ramiro de Maeztu) במדריד, שבו הוקם בשנת 1948 מועדון אסטודיאנטס מדריד, בהשתתפות תלמידים ומורים בבית הספר. שיחק במדי המועדון בשנים 1950–1952 ובשנים 1953–1958, ובהמשך שיחק בריאל מדריד במשך שלוש עונות (1958–1961) ובאגילס בילבאו (Águilas Bilbao; 1961–1963). הוא זכה פעמיים, בשנים 1960 ו-1961, באליפות ליגת העל הספרדית בכדורסל, עם ריאל מדריד.

### נבחרת ספרד
דיאס-מיגל שיחק 26 פעמים במדי נבחרת ספרד בכדורסל. הוא זכה במדליית זהב במשחקי הים התיכון בשנת 1955 במדי הנבחרת, ובמדליית כסף במשחקי הים התיכון ב-1959. לאחר המשחקים ב-1959 פרש מהנבחרת.

## קריירת אימון כדורסל
מיד לאחר פרישתו מקריירת המשחק שלו בכדורסל, החל דיאס-מיגל לאמן את אגילס בילבאו. בעקבות פיטוריו של פדרו פרנדיס  הוא הפך באופן זמני למאמן הראשי של נבחרת ספרד הבכירה עבור טורניר ידידות בהולנד ב-1965, והיה המאמן הראשי של הנבחרת באופן קבוע כאשר התברר שהמאמן שתוכנן להחליפו, אד ג'וקר , קיבל הצעה מסינסינטי רויאלס מליגת ה-NBA. הוא המשיך לכהן כמאמן הנבחרת במשך 27 שנים (1965–1992).

דיאס-מיגל עמד על הקווים כמאמן הקבוצה ב-431 משחקים. הוא ליווה את הנבחרת בשישה טורנירים של המשחקים האולימפיים, והיא זכתה בהדרכתו במדליית כסף במשחקים האולימפיים בקיץ 1984 בלוס אנג'לס. הנבחרת הלאומית שאימן דיאס-מיגל השתתפה גם ב-13 טורנירים של אליפות אירופה בכדורסל ("יורובאסקט") ובארבעה גביעי העולם. תוצאות השיא של הנבחרת ביורובאסקט הן שתי מדליות כסף (באליפויות אירופה בשנים 1973 ו-1983) ומדליית ארד אחת (1991). הוא זכה עם הנבחרת גם במדליית כסף במשחקי הים התיכון בשנת 1987.

בעקבות הגעת הנבחרת בהובלתו למקום העשירי באולימפיאדת ברצלונה ב-1992, פוטר דיאס-מיגל ממשרת האימון. הוא תבע את התאחדות הכדורסל בשל פיטוריו, שבהם ראה לא-חוקיים. בשנת 1993 אימן את קבוצת הכדורסל פלקנסטרו קאנטו מליגת העל האיטלקית בכדורסל, אך פוטר בעקבות שני ניצחונות בלבד בשמונת המשחקים הראשונים שלו עם הקבוצה. בשנים 1996–1997 אימן את קבוצת כדורסל הנשים פול חטאפה, וזכה עמה באליפות ליגת העל הספרדית ובגביע הנשים בכדורסל בשנת 1997.

הוא זכה בתואר "מאמן השנה" של אגודת מאמני הכדורסל בספרד  ב-1981 וב-1983, והפרס נקרא על שמו. דיאס-מיגל נבחר למאמן נבחרת האולסטאר של פיב"א  חמש פעמים.

הוא מת ב-2000 מסרטן. על שמו נקרא אולם הכדורסל בעיר הולדתו, אלקסאר דה סן חואן.

## קישורים חיצוניים

* Scheda su seleccionbaloncesto.es 
* פרופיל מאמן הליגה האיטלקית 
* Antonio Díaz Miguel: El mito del baloncesto español, un adelantado a su época 

## הערות שוליים

קטגוריה:מאמני כדורסל ספרדים
קטגוריה:כדורסלני ריאל מדריד
קטגוריה:מאמני פלקנסטרו קאנטו
קטגוריה:חברי היכל התהילה של פיב"א
קטגוריה:כדורסלני אסטודיאנטס מדריד
קטגוריה:כדורסלנים ספרדים
קטגוריה:היכל התהילה של הכדורסל: מאמנים
קטגוריה:ספרדים שנולדו ב-1933
קטגוריה:ספרדים שנפטרו ב-2000
דיר איוב

**דיר איוב** היה כפר ערבי בסמוך לשער הגיא, שנחרב במהלך מלחמת העצמאות. חורבותיו נמצאות היום בשטחו של פארק קנדה.

## היסטוריה
במפקד אוכלוסין עות'מאני משנת 1596 נמנו בכפר 17 בתים עם 94 תושבים, כולם מוסלמים. במפקד אוכלוסין 1922 של ארץ ישראל נמנו בכפר 215 תושבים, כולם מוסלמים. במפקד אוכלוסין 1931 של ארץ ישראל היו בכפר 229 תושבים, ב-66 בתים, כולם מוסלמים. הכפר היה בנפת רמלה. בתחילת 1931 סבל הכפר ממגפת טיפוס וכ-50 מתושביו אושפזו בבתי חולים. בדו"ח מחלקת הבריאות של ממשלת המנדט לשנת 1931 נמנה דיר איוב בין הכפרים שהתקינו או תיקנו מערכת הספקת מים. ביוני 1936 בצעו השלטונות הבריטים חיפוש בכפר לאחר חבלה במערכת אספקת המים לירושלים.

בפקודה של מטה הפלמ"ח מדצמבר 1947 נמנה דיר איוב בין הכפרים שבהם יש בסיסי אויב בדרך לירושלים.

ב-21 בדצמבר 1947 פוצצה ההגנה שלושה בתים בכפר כפעולת תגמול על רצח יונה רסין בכביש ירושלים-יפו. ב-7 בפברואר 1948 פוצץ הצבא הבריטי שני בתים בכפר. בדיווח על כיבוש סאריס ב-16 באפריל 1948 נאמר:
:"עמודי העשן הגדולים בקעו מרכס זה וערביי דיר איוב הסתכלו ונוכחו לדעת מה המחיר היקר המשלם כפר ששימש מרכז להתקפות על השיירות היהודיות. ראו – ולא העיזו לבוא לעזרה."
במהלך מבצע מכבי, ב-15 במאי 1948, תפסו חיילי חטיבת הראל את דיר איוב, לאחר שהאזור פונה על ידי הבריטים וצבא ההצלה, אך הם נטשו את הכפר למחרת. תוצאות הקרב תוארו:
:"עד שער־הגיא כבשנו את הדרך, אך על דיר איוב לא הצלחנו להתגבר. האויב נסוג מן הכפר עצמו ונשאר יושב, מוגן ומבוצר במישלטים שסביבו. האויב הבין, שזהו קו ראשון של לאטרון – והוא החזיק בו."
בתחילת יוני 1948 דווח שהתושבים עזבו בעקבות כיבוש הכפר ב-13 במאי 1948.

במבצע בן נון ב', ב-30–31 במאי 1948 כבשה פלוגה מגדוד 72 את דיר איוב ללא התנגדות. אך ברכס השולט על הכפר התבצר כוח של הלגיון הערבי, שהמטיר אש על הכוח. הפלוגה התוקפת הורכבה ברובה מעולים חדשים חסרי ניסיון קרבי. הם הופתעו ממכת האש הראשונה של האויב, ספגו אבדות כבדות, ופתחו בנסיגה בלתי מסודרת. רק אומץ לבם של מפקדי הפלוגה, שנשארו כדי לחפות על נסיגת החיילים, אפשר למרבית הכוח להיחלץ ולסגת חזרה לאזור שער הגיא, לאחר שספג 11 הרוגים.

בתום קרבות עשרת הימים נותר דיר איוב בידי הלגיון כחלק ממובלעת לטרון. באמצע אוגוסט 1948, דיווחו הערבים על ניסיון של צה"ל לכבוש את דיר איוב, שכשל.

באוגוסט 1948 דווח שישראל התירה לתושבי דיר איוב לקצור את שדותיהם. ביוני 1949 ניסו אנשי הכפר לחזור לאדמותיהם אך הונסו על ידי חיילי צה"ל. ישראל התנתה את חזרת התושבים לכפר בהעברת הכפר לריבונות ישראלית. ירדן לא הסכימה לתנאי זה והכפר נותר שומם.
בהסכמי שביתת הנשק בתום מלחמת העצמאות נותר הכפר בשטח המפורז של מובלעת לטרון. ב-2 בנובמבר 1950 נורו ליד דיר איוב שלושה ילדים תושבי הכפר יאלו, שניים מהם למוות, בידי חיילי צה"ל. האירוע הכה גלים בירדן ובבריטניה, וירדן עשתה בו שימוש במטרה לגרום לשינוי באופן התנהלותה של ישראל במסתננים, אולם שינוי כזה לא התחולל.

לאחר מלחמת ששת הימים הרס צה"ל את הכפר.

## קישורים חיצוניים

## הערות שוליים

קטגוריה:קהילות ויישובים ערביים שנחרבו במלחמת העצמאות
נוירואסתטיקה

**נוירואסתטיקה** (נוירולוגיה - מדעי המוח; אסתטיקה - תורת היופי) הוא תחום חקר המוח שהחל לצבור תאוצה בשנות ה-90, ועוסק באופן הקליטה והעיבוד המוחי של מאפיינים חזותיים של אמנות מכל סוג. לפי הנוירואסתטיקה, ישנם מאפיינים ויזואליים מסוימים שמעוררים תגובות פיזיולוגיות במוח, ואלו משפיעות על תחושותינו ורגשותינו בחשיפה לאמנות.
ממוזער|התמונה מציגה את החלקים השונים במוח. לפי הנוירואסתטיקה, מצגים חזותיים מעובדים בקליפת המוח (החלק העליון שלו).
ממוזער|יצירה מאת האמן פיט מונדריאן. ניתן לראות את השימוש בצורות גאומטריות מופשטות ובצבעי יסוד.
המושג הוצע לראשונה על ידי הפרופסור סמיר זקי (Sémir Zeki) נוירופיזיולוג בריטי שחקר את הקשר בין מאפיין ויזואלי מסוים בטבע ובין המבנה והתפקוד של המוח. זקי חקר את התחום במשך שנים וביצע ניסויים במוחות של קופים. הוא מצא כי מידע ויזואלי נקלט ברשתית העין, עובר דרך האזור המוחי שנקרא תלמוס ומעובד בקליפת המוח באזור שנקרא V4, אזור נפרד מהאזור שבו מעובדת תנועה למשל.

זקי המשיך לחקור את המנגנונים שמתווכים מצגים ויזואליים במוח ומעבדים אותו לכדי פרשנות פיזיולוגית, וטען שקיימים מאפיינים קבועים ביצירות אמנות שעולים בקנה אחד עם מבנה המוח והתפקוד שלו. באחד מניסוייו, הוא הציג לנבדקים יצירות אמנות שהכילו אובייקטים בסיסיים, וביקש מהם לקבוע אם הן יפות, נייטרליות או מכוערות. הוא מצא כי חשיפה ליצירות שלגביהן הנבדקים טענו יופי או כיעור, לוותה בפעילות עצבית רבה בקליפת המוח הקדמית.

## דוגמאות לאפיוני נוירואסתטיקה
לאורך השנים צמחו מחקרים נוספים שניסו למצוא דוגמאות למאפיינים ויזואליים המעוררים רגשות ספציפיים בנפש האדם.

פרופ' סמיר זקי טוען בספרו כי צורות גאומטריות מופשטות או תנועות עגולות ורכות מעוררות הדים חיוביים הרבה יותר מאשר קווים חדים. הוא הביא דוגמאות של אמנים מהמאה ה-19 וה-20 שהשתמשו במאפיינים ויזואליים כדי לעורר רגש בקהל, למשל פיט מונדריאן שצייר בעיקר צורות גאומטריות מופשטות והשתמש בצבעי יסוד, או למשל אנרי מאטיס שהשתמש ביצירותיו בצבעים מסוימים כדי להדגיש אובייקטים.

בשנת 2014 אנג'אן צ'טרג'י, פרופ' לנוירולוגיה, פרסם מאמר שבו הציג טכניקות ציור שונות ואת השפעותיהן על המוח האנושי, הוא טען כי אזורים מסוימים במוח שקולטים ומעבדים מאפיינים ויזואליים שנחשבים בתרבות לאסתטיים, הם בעלי השפעה חיובית על רגש האדם וגורמים לו לחוש הנאה ועונג.

בסדרת מחקרים שערכו הפרופ' הישראלית אלומית ישי והצייר הבריטי רוברט פפרל (Pepperell) הם ביקשו מסטודנטים ללא כל ידע באמנות לדרג יצירות שצייר פפרל לפי מידת האסתטיות שנראית להם. חלק מממצאי המחקר הראו כי אותרו עליות עצביות בקליפת המוח הקדמית אצל הסטודנטים כשנחשפו ליצירות עם אובייקטים מופשטים. הטענה שהועלתה בעקבות המחקר היא שמוח האדם מנסה למצוא אובייקטים מוכרים בצורות מופשטות באומנות.

## קישורים חיצוניים
* סרטון יוטיוב בשם "This is your brain on art" שהפיק הוושינגטון פוסט ומסביר על פעילות המוח בעת חשיפה למצג אומנותי.
* הבלוג של הפרופסור סמיר זקי "Prof Zeki's Musings" המציג את עיקרי מחקרו.

## הערות שוליים

קטגוריה:נוירולוגיה
קטגוריה:ניסויים
קטגוריה:אמנות
קטגוריה:אסתטיקה
אקטאוטיטאן

**אקטאוטיטאן** (שם מדעי: *Aktautitan*; מילולית: "הטיטאן של אקטאו  - עיר בקזחסטן") הוא סוג של יונק פרסתן גדול ממשפחת הברונתותריומים, אשר התקיים באמצע תקופת האאוקן שלפני 46.5–41.1 מיליון שנה מזמננו. סוג זה היה אחד מהגדולים שבבני משפחתו, לצד האמבולותריום והמגצרופס.

סוג זה הוגדר בידי קבוצת חוקרים ביניהם  ומתאו כ. מולבאכר  בשנת 2004. הוא כלל מין אחד - *Aktautitan hippopotamopus*. המאובנים שלו התגלו בקרבת ימת בלחש שבמזרח קזחסטן בעומק 50 סנטימטרים מתחת ערימת אבן חול וטין. נמצאו 2 פרטים ממין זה עם שלדים כמעט מושלמים.

האקטאוטיטאן היה יונק בגודל ומראה של היפופוטם עם גולגולת רחבה באורך 74 עד 85 סנטימטרים ואורך היצור הגיע ל-4 מטרים, גובהו ל-150 סנטימטרים ומשקלו ל-1,200 עד 2,000 קילוגרם. היו לו דו-צורתיות זוויגית, והזכרים היו מעט יותר כבדים מהנקבות. הוא היה בעל גולגולת רחבה עם עצם מצח ועצם אף גבוהות מאוד שבקצותיהן בלטו שתי קרניים קצרות. השיניים שלו היו קצרות וחלשות יחסית והם התאימו בעיקר לאכילת צמחי מים ועלים, אך לא לצמחייה קשיחה. היו לו גם ניבים ארוכים שאולי שימשו למאבקים בין יריבים או להתגוננות.

מבנהו של האקטאוטיטאן דמה מעט לזה להיפופוטם או לקרנף המיימי טלאוצרס, בעיקר עם שיניו החלשות ורגליו הקצרות, ואולי הוא היה בעל אורח חיים אמפיבי ושוטט בביצות ובנהרות רדודים. גם המשקעים באתר היו רדודים יחסית והם מוכיחים שהיצורים הקבורים בהם לא נסחפו בשיטפונות לאזור.

## קישורים חיצוניים

קטגוריה:ברונתותריומים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באסיה
אשר קלמן בארון

הרב **אשר קלמן בארון** היה ראש ישיבה ומנהל רוחני של ישיבת פוניבז' בליטא. נספה בשואת יהודי ליטא.

## ביוגרפיה

נולד בטרקאי בשנת ה'תרנ"א (1891), בנו היחיד של הרב דוד בארון, שכיהן כראש ישיבה באמדור.

למד בישיבות ליטא, ובעיקר בישיבת ראדין אצל החפץ חיים ובישיבת קלם אצל הרב צבי הירש ברוידא והרב נחום זאב זיו, והושפע מאד מדרכה המוסרית.

נשא לאשה את מושל בתו של רבי אריה לייב רובין מווילקומיר. לזוג לא נולדו ילדים.

ב-1922 מינה אותו גיסו, הרב יוסף שלמה כהנמן לכהן כראש ישיבה ומנהל רוחני בישיבת פוניבז'. בשל עיסוקיו הציבוריים של הרב כהנמן, תפס הרב בארון מקום מרכזי בניהול הישיבה.

סרב להצעה לכהן כרבה של וילקומיר לאחר פטירת חמיו.
### בשואה
בעיצומה של מלחמת העולם השנייה, כאשר הרב כהנמן כבר עזב את ליטא ועלה לארץ ישראל, הרב בארון נותר הדמות הבכירה בישיבה לצד המנהל הרוחני הרב משה צפתמן. הוא חתום על מכתב שנשלח ביוני 1941 מהישיבה אל הרב כהנמן, שהתגורר באותה העת אצל גיסו בתל אביב, ובו נכתב ברוסית: , כאשר הכוונה היא שהישיבה ממשיכה לתפקד חרף הקשיים שהערים עליהם השלטון הקומוניסטי שכבש את ליטא. כשבוע לאחר מכן פלשו הנאצים לברית המועצות. הגרמנים נכנסו לפוניבז' ב-26 ביוני. ביולי רוכזו יהודי העיר בגטו, ובניין הישיבה הפך למפקדה. הרב בארון עבר התעללויות והשפלות פומביות.

באוגוסט החלה השמדה שיטתית של יהודי העיר בידי אנשי משטרת העזר הליטאית בבורות הריגה ביער פיוסט (Pajuoste)
הסמוך. בין הנרצחים היו הרב בארון ואשתו, חמותו וכל משפחתם, כמו גם רובם המוחלט של תלמידיו.

על שמו קרוי רחוב על גבעת הישיבה בבני ברק שבו שוכנת כיום ישיבת פוניבז'.

## מתלמידיו
* הרב אייזיק אוזבנד
* הרב מרדכי פגרמנסקי.
## שרידי תורתו
שרידים מחידושיו נדפסו בספרי הזיכרון "מנחת אש" (בני ברק תשע"ח), "אש תמיד" (ירושלים תשמ"ט) ,שם עולם" (אוהיו, תשמ"ה) ובקובצי "בית חיינו" בהוצאת ישיבת פוניבז'.

## קישורים חיצוניים
* הרב קלמן אשר בארון, יציאת מצרים הייתה גילוי הטבע העליון למעלה מן הטבע, וכן יהיה בזמן הגאולה העתידה, באתר "תורתך לא שכחתי: להנצחה לשימור ולהפצת תורת קדושי השואה".

## הערות שוליים

קטגוריה:רבנים שנספו בשואה
קטגוריה:רבנים ליטאים
קטגוריה:ראשי ישיבה ליטאים במזרח אירופה
קטגוריה:פוניבז': רבנים
קטגוריה:ראשי ישיבת פוניבז'
קטגוריה:משפחת כהנמן
קטגוריה:בוגרי ישיבת ראדין
קטגוריה:בוגרי תלמוד תורה (קלם)
קטגוריה:ילידי 1891
קטגוריה:נפטרים ב-1941
טום וג'רי: דור ההמשך

**טום וג'רי: דור ההמשך** (במקור באנגלית: **Tom & Jerry Kids**, ובתרגום לעברית: **טום וג'רי הילדים**) היא סדרת טלוויזיה קומית אמריקאית בהנפשה קלאסית של חברת האנה-ברברה ששודרה משנת 1990 עד 1993. הסדרה בוססה על טום החתול וג'רי העכבר, שתי דמויות מצוירות אשר נוצרו על ידי ג'וזף ברברה וויליאם האנה ב-1940.

בישראל, שודרה הסדרה בערוץ הראשון מ-1994 עד 1996. בשנת 2003 שודרה הסדרה בערוץ הילדים בדיבובה האנגלי בתוספת כתוביות לעברית.

## עלילה
כל פרק בסדרה מחולק ל-3 קטעים:

### טום וג'רי הילדים
עלילות טום החתול וג'רי העכבר שהיו ילדים, כאשר טום מנסה לצוד את ג'רי, אם כי ללא הצלחה. מלבד ההתרכזות במצודו של טום אחר ג'רי, הסדרה עוקבת גם אחר חייהם הפרטיים של השניים, הכוללים, בין היתר, אהבה, כאשר אחד מציק בכך לשני. הרשע התרכך בסדרה למען הצופים הצעירים.

### ספייק וטייק
הכלב ספייק ובנו טייק הופיעו בסרטוני טום וג'רי המקוריים. ספייק הוא מבוגר וטייק התבגר קצת ואף החל לדבר.

### דרופי ודריפל
דרופי הופיע במקור בסרטונים הקצרים של טקס אייברי. דרופי ובנו דריפל עוסקים בעבודה שונה בכל קטע, מקוולף מנסה לחבל במשימתם אך ללא הצלחה. הגברת היפהפייה וואבום (בסרטוני טקס אייברי היא נקראה "רד") היא מושא אהבתם של דרופי ומקוולף, אולם בסופו של דבר היא מאוהבת בדרופי עקב טוב ליבו, ואף דרופי זוכה לנשיקה ממנה ולפרס באיזו שהיא תחרות.

## סקירה

## קישורים חיצוניים

* 

קטגוריה:סדרות הנפשה אמריקאיות
קטגוריה:סדרות טלוויזיה אמריקאיות לילדים
קטגוריה:סדרות טלוויזיה אמריקאיות שעלו לשידור בשנת 1990
קטגוריה:הערוץ הראשון - תוכניות רכש
קטגוריה:ערוץ הילדים: תוכניות רכש
קטגוריה:טום וג'רי
קטגוריה:האנה-ברברה
נורה אגוץ'

**נורה אגוץ**' (בהונגרית: **Ágocs Nóra**; נולדה ב-1920 – 1919) היא איכרה וסוחרת הונגרייה, חסידת אומות העולם, שהצילה במלחמת העולם השנייה ילדה יהודייה, אותה הסתירה בביתה.

### קורות חיים ופעילות בתקופת השואה להצלת יהודים
נורה אגוץ' בת ה-24, בעלה הבנאי ושני ילדיהם הקטנים התגוררו בעיירה קישקונהלש (בהונגרית: Kiskunhalas), שבהונגריה.

בשנת 1944, לאחר הפצצת בודפשט, החליטה משפחת אגוץ' להציל יתום מלחמה מעיר הבירה ולהזמינו לביתם. לפנייה נענתה הצעירה בת ה-17 קלרה אלטון (בהונגרית: Klára Alton), שהציגה עצמה בעזרת ניירות מזויפים כיתומה נוצרייה.

במהלך המלחמה, לכשהוקם בעיר קישקונהלש גטו, תושבי העיר הוזהרו מלסייע ליהודים. לאחר שנורה אמרה לקלרה כי היא הייתה מוכנה להסתכן בכך, התוודתה קלרה בפניה וגילתה לנורה שהיא יהודייה. למרות המידע והידיעה כי בכך היא מסכנת את חייה ואת חיי בני משפחתה, נורה המשיכה לארח את קלרה בביתה למשך כשנה, ואף הסתירה את המידע אודות יהדותה של קלרה מבעלה, מפני שחששה שלא יעז להסתכן בהחבאתה בביתם.

### לאחר המלחמה, וההכרה בה כחסידת אומות העולם
נורה אגוץ' ומשפחתה שמרו על קשר חם עם קלרה אלטון לכל אורך השנים, גם לאחר שקלרה עברה להתגורר באנגליה.

בשנת 1993 פנתה קלרה ליד ושם וסיפרה על תרומתה של נורה אגוץ' להצלתה. ב-14 בדצמבר 1994 הוכרה אגוץ' על ידי יד ושם כחסידת אומות העולם. הטקס התקיים בבודפשט, ושמה נחקק בקיר הכבוד בגן חסידי אומות העולם ביד ושם שבירושלים.

## הערות שוליים

קטגוריה:הונגריות חסידות אומות העולם
קטגוריה:נשים הונגריות
קטגוריה:הונגריות שנולדו ב-1919
קטגוריה:הונגרים שנולדו ב-1919
Echoes (שיר של לולה מארש)

**Echoes** (בעברית: **הדים**) הוא סינגל שהוקלט על ידי הרכב האינדי-פופ הישראלי לולה מארש. השיר יצא לאור ב-12 ביולי 2019, כסינגל הראשון מתוך האלבום השני של לולה מארש, *[[Someday Tomorrow Maybe]]*, על ידי חברת התקליטים אנובה מיוזיק.

## רקע וכתיבה
השיר נכתב על ידי יעל שושנה כהן וגיל לנדאו והופק על ידי לנדאו. השיר הוא בסגנון הפופ המאפיין שירים נוספים מהאלבום. בריאיון למגזין בילבורד, סיפר לנדאו כי השיר במקור נכתב כבלדה. באלבום *[[Someday Tomorrow Maybe]]* מופיעה גרסה שקטה של השיר בשם "Where Are You Tonight".

בסמוך לצאתו כסינגל, עלה השיר לרשת הזרמת המדיה ספוטיפיי.

הסינגל עצמו זכה לסיקור מיוסי חרסונסקי, שציין את השיר בחיוב והעניק לו ארבעה כוכבי זהב מתוך חמישה.

## וידאו קליפ
הווידאו קליפ הנלווה לשיר, בוים על ידי אינדי חאיט והועלה לערוץ ה-Vevo של לולה מארש ב-12 ביולי 2019, בסמוך לצאת הסינגל.

## מיקומי שיא

## הערות שוליים

קטגוריה:שירי לולה מארש
קטגוריה:שירים באנגלית
ברכיכרוס

**ברכיכרוס** (שם מדעי: *Brachycrus*) הוא סוג נכחד של מכפיל פרסה, הקרוב לגמליים ושויך לקבוצה הקדומה מריקואידודונטידה. הוא חי במשך תקופת המיוקן שלפני 20.6-13.6 מיליון שנה מזמננו באמריקה הצפונית באזור המישורים הגדולים.

היונק הקדום סווג בשנת 1901 בידי החוקר ויליאם דילר מתיו  והוא כלל 6 מינים, כשלפני זה שויך לסוג מריכוידון הקדום יותר. המאובנים של סוג זה התגלו במדינות: קליפורניה, קולורדו, איידהו, מונטנה, נברסקה, נבדה, ניו מקסיקו, דקוטה הצפונית וויומינג.

יונק זה הגיע לאורך של 1.3 מטר ולמשקל מרבי של 328.7 קילוגרם. הוא דמה במראהו לטפיר, וכן היה בעל לסתות קצרות עם חלל אף רחב בקדמת הלסת, מה שנחשב לשריד של חדק קצר ושפוף. הלסת עצמה הייתה קצרה ובתוכה שורות של שיניים טוחנות גבוהות ובעלות חריצים שהותאמו ללעיסת עשב וצמחייה דומה. במראהו הזכיר את המריכוידון שהיה כמותו בעל רגליים קצרות יחסית אך בעלות "כרית" כמו של הגמלים המודרניים, מה שמקבץ אותם יחדיו לקבוצה בעלי כרית.

ככל הנראה היה זה יונק שוכן ערבות שהשתמש בחדק שלו כדי לאחוז בעלי עצים או אף לנשום מתחת למים. הוא ניזון מצמחייה עשבונית אותה לעס בשיניו הגדולות. ייתכן שחי בעדרים קטנים כמו פרסתנים רבים.

## קישורים חיצוניים

קטגוריה:בעלי חיים שתוארו ב-1901
קטגוריה:טקסונים שתוארו בידי וויליאם דילר מתיו
קטגוריה:אוראודונטים
קטגוריה:יונקים שחיו במיוקן באמריקה הצפונית
קטגוריה:מגה-פאונה של הנאוגן באמריקה הצפונית
קטגוריה:מאובני טקסונים שתוארו ב-1901
כפר ילדים דוד

**כפר ילדים דוד** הוא ארגון העוסק בחינוך וקידום "ילדים ונוער בסיכון" בישראל – ילדים הבאים ממשפחות שאינן יכולות להגן על ילדיהן, יתומים, ילדים הסובלים מהזנחה פיזית ורגשית, ילדים שעברו התעללות פיזית, רגשית ומינית, ומטרתו להעניק בית חם לכל ילד בישראל. הארגון שם לו למטרה לשבור את מעגל המצוקה של "ילדים בסיכון" – הצלתם וקידומם, הרחבת הזכויות שלהם ושל משפחותיהם, ומציאת פתרונות המותאמים לרמות הסיכון השונות.

## היסטוריה
העמותה הוקמה על ידי הרב יהושע וינגרטן, בשנת 1994, במטרה לסייע ולשקם לילדים בסיכון ולספק עבורם בית חם ומטפח, והחל משנת 2001 ממוקם בסיס העמותה בשכונת רמת שלמה בירושלים. הרב יהושע וינגרטן הוא דור רביעי לאנשים שעוסקים בטיפול ושיקום ילדים בסיכון, והוא נין של ר' דוד וינגרטן, שהקים את "בית היתומות הכללי ע"ש דוד וינגרטן". שלוחות נוספות פועלות ברחבי השכונות בעיר, ובביתר עילית. הארגון הוקם בהדרכת הרב יחיאל פישל ויינגרטן, אשר ניהל משך שנים את בית היתומות הכללי ע"ש דוד וינגרטן, ונשא את התואר "אביהן של יתומות".

## פעילות
העמותה מפעילה מועדוניות טיפוליות - המהוות בית שני לילדים בסיכון בגילאי 6–18 עם קשיים משפחתיים וסביבתיים, אשר מופנים לכפר באמצעות לשכות הרווחה. בין מטרות המועדונית: למלא את החסך הראשוני ולהשלים לילד את הצרכים הבסיסיים החסרים לו, ולמנוע בכך הוצאה חוץ ביתית של ילדים. כמו כן מופעלות על ידי העמותה מעונות יום - המוכרים רשמית על ידי משרד הרווחה, והוסמכו על ידו לקלוט לשורותיהם גם ילדים ממשפחות עם ליקוי תפקודי. הפעילות מתקיימת בין השעות 7:00–20:00. בנוסף מפעילה העמותה תוכניות מיוחדות: קייטנות קיץ לילדים בסיכון ולמשפחותיהם, פעילות מיוחדת לילדים בסיכון בחופשות וחגים.

## קישורים חיצוניים
* 

*

## הערות שוליים

 
דוד
יחסי הולנד–יוון

**יחסי הולנד-יוון** הם יחסי החוץ בין הולנד ליוון.

## היסטוריה
המגעים הראשונים בין שתי המדינות החלו באמצע המאה ה-17. בשנת 1834 נפתחה נציגות של הולנד בממלכת יוון, שהייתה כפופה ישירות לראש המשלחת הדיפלומטית בטורקיה. בשנת 1894 הועלה מעמדה הדיפלומטי של הקונסוליה, וביוון הופיע ראש המשלחת הדיפלומטית של הולנד. במהלך מלחמת העולם השנייה נכבשה יוון על ידי חיילים איטלקים-גרמנים. ממשלת יוון פונתה ללונדון, והולנד נאלצה לסגור את משלחתה הדיפלומטית ביוון. ממשלת הולנד הגולה יצרה קשרים עם ממשלת יוון בלונדון, ואחרי תום המלחמה נפתחה באתונה משלחת דיפלומטית. כיום חיים בהולנד כ-13,000 יוונים.

## נציגויות דיפלומטיות
הולנד מחזיקה ביוון שגרירות באתונה ו-12 קונסוליות כבוד בקורפו, הרקליון, קלמטה, קוואלה, פטרס, פיראוס, רודוס, סאמוס, סירוס, סלוניקי, וולוס ויואנינה. יוון מחזיקה בהולנד שגרירות בהאג, וקונסוליה כללית ברוטרדם. שתי המדינות חברות מלאות בנאט"ו ובאיחוד האירופי.

## יחסי תרבות
מכון הולנד באתונה נפתח בשנת 1984, והוא אחד מ-17 מכונים ארכאולוגיים זרים באתונה.

## קישורים חיצוניים

קטגוריה:ערכים ללא קטגוריות פיזיות - יחסי חוץ
בנוצו גוצולי

**בנוצו גוצולי** (באיטלקית: **Benozzo Gozzoli**;  1420, רפובליקת פירנצה – 1497, פיסטויה) היה צייר רנסאנס מוקדם במאה ה-15 תלמיד של פרה אנג'ליקו, הידוע בציורי קיר בטכניקת הפרסקו בקפלת האמגושים בפאלאצו מדיצ'י-ריקארדי העשירים בצבעים ובפרטים של נופים ואנשים, היה פעיל בעיקר בטוסקנה ויצר גם באומבריה וברומא.

בציורי  בעיקר בתהלוכת האמגוש הצעיר משלב גוצולי דיוקנאות של בני תקופתו כמו בני משפחת מדיצ'י רכובים על סוסים ולבושים בפאר ובמיטב מחלצותיהם השמורים למלכים ופמליתם, בין הדיוקנאות הרבים בתוך השיירה הוא משלב גם דיוקן עצמי.
השיירה עוברת כשברקע נופים קסומים ופסטורלים הנקרים בדרכם כמו ציידים במרדף אחר צייד, טירות ועצים מלבלבים, שילוב של מציאות ודמיון, החיבור בין משפחת הבנקאים מזמינת העבודה () והאמן, מרחיבה את מנעד הנושאים ופורצת דרך בעבודתו של גוצולי ובאמנות הציור.

עזר ללורנצו גיברטי במלאכת יצירת שער גן העדן.

עד שנת 1463 עבד גוצולי בסן ג'ימיניאנו על 17 סצנות מחייו של אוגוסטינוס במקהלת סנט אגוסטינו ועל פרסקו של סבסטיאן הקדוש (1464). בין 1469 ל־1485 הוא צייר את היצירה הרחבה ביותר שלו, סדרה של 25 ציורי קיר של סצנות מהברית הישנה עבור קמפו סנטו (בית הקברות), בפיזה.

הביוגרפיה של גוצולי נכללת בספרו של ג'ורג'ו וזארי חיי הציירים, הפסלים והאדריכלים הדגולים ביותר.

## גלריה

File:Gozzoli magi.jpg|תהלוכת האמגוש הצעיר בקפלת האמגושים בפאלאצו מדיצ'י-ריקארדי
File:Benozzo Gozzoli - Procession of the Middle King (south wall) - WGA10259.jpg|תהלוכת האמגוש הבוגר בקפלת האמגושים בפאלאצו מדיצ'י-ריקארדי
File:Cappella dei magi, parete ovest senza scantonatura.jpg|תהלוכת האמגוש הקשיש בקפלת האמגושים בפאלאצו מדיצ'י-ריקארדי
File:Benozzo Gozzoli - The Vigil of the Shepherds (right wall of the apse) - WGA10277.jpg|בקפלת האמגושים בפאלאצו מדיצ'י-ריקארדי
Benozzo Gozzoli - The School of Tagaste (scene 1, north wall) - WGA10285.jpg|בית הספר של תאגסטה - סצנה מחייו של אוגוסטינוס בכנסיית סנט אוגוסטין בסן ג'ימיניאנו
Benozzo Gozzoli - Scenes from the Life of St Francis (Scene 2, north wall) - WGA10232.jpg|סצנה מחיו של פרנציסקוס מאסיזי בעיירה מונטה פאלקו
SG Martyrdom of St Sebastian, Benozzo Gozzoli.JPG|סבסטיאן הקדוש בדואומו של סן ג'ימיניאנו
Benozzo Gozzoli - Meeting at the Golden Gate - WGA10342.jpg|המפגש ליד שער הזהב במוזיאון בנוצו גוצולי בקסטלפיורנטינו
Benozzo Gozzoli - The Vintage and Drunkenness of Noah - WGA10335.jpg|הבציר והשכרות של נוח בקמפו סנטו
The Building of the Tower of Babel, Camposanto (Graveyard), Pisa..jpg|בניית מגדל בבל בקמפו סנטו
Benozzo Gozzoli Pisa 19.JPG|מהפכת סדום ועמורה בקמפו סנטו
Benozzo gozzoli, storie di agar e abramo 01.JPG|סיפור הגר ואברהם בקמפו סנטו
BASA-1771K-1-1172-2.jpg| העתק של סיפור יצחק ורבקה מקמפו סנטו
Bruiloft van Jacob en Rachel, RP-T-00-3770.jpg|העתק חתונת יעקב ורחל מקמפו סנטו ברייקסמוזיאום


## לקריאה נוספת

* Cole Ahl, Diane, B**enozzo Gozzoli**, Yale University Press; 1st Edition, 1996. 


## קישורים חיצוניים

* 

## הערות שוליים

ג
קטגוריה:חיי הציירים, הפסלים והאדריכלים הדגולים ביותר
ג
ג
קטגוריה:ציירים איטלקים במאה ה-15
Wishing Girl

"**Wishing Girl**" הוא סינגל שהוקלט על ידי הרכב הפופ-אינדי הישראלי לולה מארש. השיר יצא לאור ב-24 במרץ 2017, כסינגל החמישי והאחרון מתוך אלבום הבכורה של לולה מארש, *[[Remember Roses]]*, דרך חברת התקליטים אנובה מיוזיק.

## רקע וכתיבה
השיר נכתב על ידי יעל שושנה כהן וגיל לנדאו והופק על ידי לנדאו וג'וליאן דלפאוד. השיר הוא בסגנון הקאנטרי.

בסמוך לצאתו כסינגל, עלה השיר לרשת הזרמת המדיה ספוטיפיי וצבר למעלה מ-20 מיליון השמעות.

הסינגל עצמו זכה לסיקור מיוסי חרסונסקי, שציין את השיר בחיוב והעניק לו ארבעה כוכבי זהב וחצי מתוך חמישה.

## וידאו קליפ
הווידאו קליפ הנלווה לשיר, בוים על ידי גל מוגיה והועלה לערוץ ה-Vevo של לולה מארש ב-5 במאי 2017.

נכון לפברואר 2020, מונה הצפיות של הקליפ עומד על כ-4 מיליון.

## מיקומי שיא

## קישורים חיצוניים

## הערות שוליים

קטגוריה:שירי לולה מארש
קטגוריה:שירים באנגלית
חטיבת שילו"ח

[ממוזער|הרמטכ"ל [אביב כוכבי נואם בטקס ההקמה של החטיבה, מאי 2020]]
**חטיבת שילו"ח** (ראשי תיבות: שיטות לחימה וחדשנות) היא יחידה באגף התכנון העוסקת בפיתוח שיטות לחימה רב-זרועיות חדשניות ובחדשנות טכנולוגית. היחידה הוקמה במסגרת תר"ש תנופה.

ייעודה של החטיבה הוא לעצב ולגבש שיטות לחימה רב-זרועיות חדשות תוך התאמתן לאיומים העתידיים על ישראל, הכוללים גם את ממד הסייבר וטווחים גאוגרפיים רחוקים. ייעוד נוסף הוא ריכוז תחום החדשנות הטכנולוגית כמענה לאיומים אלו ולצורכי הצבא.

עד להקמת החטיבה, המחקר והפיתוח של טכנולוגיות ביטחוניות, היה מפוזר בין יחידות טכנולוגיות ייעודיות בזרועות ובחיילות צה"ל לבין היחידה למחקר ופיתוח (מו"פ), הכפופה למנהל למחקר ולפיתוח אמצעי לחימה ותשתית טכנולוגית (מפא"ת) שבמשרד הביטחון. גם התעשיות הביטחוניות לקחו חלק במו"פ הביטחוני.

החטיבה מובילה את פרס הרמטכ"ל לחדשנות שניתן מ-2020 לפרויקטים חדשניים בצה"ל ופתחה את המכללה הצבאית ליזמות וחדשנות.

## מפקדי החטיבה

## קישורים חיצוניים

* 
* 
* 
* 

## הערות שוליים

שילו"ח
You're Mine (מיני-אלבום)

**You're Mine** (בעברית: **אתה שלי**) הוא מיני-אלבום הבכורה של הרכב האינדי-פופ הישראלי לולה מארש. האלבום יצא לאור ב-29 בינואר 2016, דרך חברות התקליטים אנובה מיוזיק ויוניברסל.

## רקע
כל שירי האלבום נכתבו על ידי יעל שושנה כהן וגיל לנדאו והופקו על ידי לנדאו. האלבום הועלה לרשת הזרמת המדיה ספוטיפיי בסמוך לצאתו.

### סינגלים
* "Sirens" - יצא לאור ב-16 במרץ 2015, כסינגל הבכורה של ההרכב וכסינגל הראשון מתוך האלבום.
* "You're Mine" - יצא לאור ב-28 במאי 2015, כסינגל השני מתוך האלבום. עם יציאתו נכנס אל המקום ה-10 במצעד הרשמי של גלגלצ ולמקום ה-135 במצעד SNEP של צרפת.

שני הסינגלים, יחד עם השיר "In Good Times", נכנסו מאוחר יותר לאלבום הבכורה של ההרכב, *[[Remember Roses]]*.

## רשימת רצועות

## הערות שוליים

קטגוריה:מיני-אלבומי בכורה מ-2016
קטגוריה:אלבומי לולה מארש
קטגוריה:אלבומי פופ
אפוראודון

**אפוראודון** (שם מדעי: *Eporeodon*) הוא סוג נכחד של מכפיל פרסה בן הקבוצה הקדומה מריקואידודונטידה. הוא חי במשך תקופת האוליגוקן באמריקה הצפונית שלפני 30.8—24.8 מיליון שנה מזמננו. הוא תואר למדע ב-1875 בידי החוקר האמריקאי עותניאל צ'ארלס מארש. הוגדרו 3 מינים בסוג, בעוד מינים נוספים הועברו לסוגים דומים כמו *Eucrotaphus*. המאובנים התגלו בשטחי הפארק הלאומי בדלנדס שבדרום דקוטה הדרומית, והוא נחשב לאחד הסוגים הגדולים ביותר שהתגלו בה, אך גם המועטים ביותר והיוו רק אחוז אחד מהסוגים שנמצאו. כמה מדענים סוברים שהממצאים מוכיחים שהוא חי בבדידות יחסית ולא הרכיב עדרים גדולים.

בצורתו דמה האפוראודון לפרה באורך 1.5 מטר ומשקל של 118 קילוגרם. הייתה לו גולגולת קצרה יחסית עם לסת תחתונה עבה ובולטת ושיניים טוחנות גבוהות בעלות חריצים בולטים וכן בעלת זוג ניבים בולטים בחלקה הקדמי. היא הייתה יותר קצרה מאשר המריכוידון, אך רחבה יותר מאשר גולגולת המיניוכרוס  שדמה מעט לארנבת. הרגליים היו קצרות ובקצוותיהם פרסות דמויות אצבע והזנב היה קצר ביותר.

האפוראודון היה כנראה יונק מגושם ואיטי יחסית למינים שהתפתחו במישורים במיוקן. הוא חי בסוואנות הקדומות של אמריקה הצפונית, שם חיו מיני פרסתנים רבים.

## קישורים חיצוניים

קטגוריה:בעלי חיים שתוארו ב-1875
קטגוריה:טקסונים שתוארו בידי עותניאל צ'ארלס מארש
קטגוריה:אוראודונטים
קטגוריה:יונקים שחיו באוליגוקן באמריקה הצפונית
קטגוריה:מגה-פאונה של הפלאוגן באמריקה הצפונית
מכס אחד חלקי שלושים

[ממוזער|300px|לוח הנצחה על משרדי המכס אחד חלקי שלושים של [פשט (הונגריה)|פשט|טקסט=]]
**מכס אחד חלקי שלושים** (בלטינית: Tricesimo בהונגרית: Harmincad) היה מכס מתקופת המלכים משושלת ארפאד. זה המכס שהמלך קארוי הראשון, מלך הונגריה (1308–1342) הנהיג מחדש כמכס על סחר החוץ. בראש המשרד שגבה את המכס עמד "פקיד השלושים" (בהונגרית harmincados ובלטינית tricesimator).

## היסטוריה
### בית ארפד
תקופת ארפאד נמשכה מאז ייסוד מלכות הונגריה בשנת 1000 ועד 1301, אז נפטר הצאצא הגבר האחרון של בית ארפאד. עד אותו הזמן השליטים היו צאצאי הנסיך הגדול ארפאד מנהיגם של שבעת שבטי ההונגרים שפלשו למישור ההונגרי הגדול וכבשו אותו בשנת 896. תקופת ארפאד החלה בהכתרתו של אישטוואן הראשון המלך ההונגרי הראשון וזה שקיבל עליו את הנצרות ונסתיימה במותו של המלך אנדראש השלישי ובסיום מלכותם של 23 מלכים במשך 301 שנה.

### המכס
הטריקסימו היה "תוספת מכס-ירידים" למטרות סחר פנים שהופיע לראשונה בראשית המאה ה-13.

ההתייחסות הראשונה מופיעה בתעודה משנת 1209 - שם מופיע פטור לאנשי היישוב וארשד מתשלום האחד חלקי שלושים. בתעודה משנת 1235, אנדראש השני, מלך הונגריה מסר כנדודית בתו יולאנטה (12,000 מרק בכסף) את כל הכנסות השלושים של המדינה למלך יאקאב מאראגון, המכס הזה עמד אז על 1,500 מרק בשנה. בתחילה הוא החליף את חובת התשלום של מכס-הירידים (tributum fori) אשר שולם במקור לגופים מלכותיים, אך מאוחר יותר לגופים כנסייתיים בשווקים המקומיים העמוסים ביותר בהונגריה. הפיכתו למכס בגין סחר חוץ קשורה בשמו של המלך קארוי רוברט כאמור שהקים "משרד מכס אחד חלקי שלושים" בצפון המדינה, אך במהלך תקופה זו הוא מוזכר עדיין גם כתוספת מכס-ירידים בגין הסחר הפנימי במדינה.

ניתן להחשיב את מכס האחד חלקי שלושים כמכס סחר חוץ כללי - על יבוא ויצוא כאחד כחוק על פי הצו משנת 1405 של זיגיסמונד, קיסר האימפריה הרומית הקדושה שהיה גם מלך הונגריה. הסחר הבינלאומי ירד בחדות במהלך מלחמות המלכים עם הברונים שליטי המחוזות. בשנת 1316 הנפיק קארוי כתב היתר כללי לסוחרים מהדרום במטרה לחזק את סחר החוץ. אחד משני מסלולי הסחר הבינלאומיים העיקריים היה אז מדרום דרך ממלכת דלמטיה לאיטליה והשני היה דרך וינה למערבה. במקום המכסים הפנימיים עד אז, שהיו ברובם בבעלות פרטית כמתנה ממלך זה או אחר, הוא ביסס את גביית המכס החדש של סחר החוץ על המכס אחד חלקי שלושים. זה נגבה בערים הגדולות לאורך צירי המסחר גדולים. שיעורו היה תחילה 1% מערך הסחורות המיובאות והמיוצאות. עם הזמן הוא ינק לתוכו את חובת תשלום הגבול המיושן של "האחד חלקי שמונים".

שיעורו של המכס הועלה ל -3.33% בזמן מלכותו של זיגיסמונד, קיסר האימפריה הרומית הקדושה. לבקשתו של מתיאש הראשון, מלך הונגריה החליף הפרלמנט בשנת 1467 את ה"מכס האחד חלקי שלושים" ב"מכס הכתר" *(*vonaigona coronae). מסוף המאה ה -15, המיוחסים - האצולה והכמרים - שוב לא שילמו עבור יבוא ויצוא הסחורות שהם ייצרו או שהם צרכו.

## מקורות
* 
* 
* 
* 

## הערות שוליים

קטגוריה:הונגריה: היסטוריה
מכס אחד חלקי שלושים
מיפי וחברים

**מיפי וחברים** (באנגלית: **Miffy and Friends**) היא סדרת טלוויזיה מונפשת הולנדית לילדים, המבוססת על סדרת ספרי ילדים מאת דיק ברונה. 

הסדרה שודרה לראשונה ב-7 באפריל 2002 ב-KRO. בישראל הסדרה שודרה לראשונה בשנת 2004 בערוץ הופ! ובערוץ לולי ובשנת 2024 ב-HOT הסדרה היא בת 3 עונות ו-39 פרקים באורך 5 דקות כל אחד.

## עלילה
הסדרה עוקבת אחר מיפי וחבריה, פופי החזירה, סנאפי הכלבה ועוד חברים, העוברים חוויות ומגלים את העולם סביבם.

## דמויות
* **מיפי (Miffy)** - ארנבת צעירה והדמות הראשית בסדרה. היא אמנית שאפתנית שאוהבת גם לכתוב.
* **סנאפי** **(Snuffy)** - כלבה חומה ואמיצה. היא אחת החברות הטובות של מיפי.
* **בוריס** **(Boris)** - דוב המתגורר ליד מיפי. הוא נהנה לבנות דברים. יש לו חברה בשם ברברה.
* **ברברה (Barbara)** - חברתו של בוריס.
* **פופי (Poppy)** - חזירה שנראית לעיתים קרובות בגינון או בקריאה. יש לה אחיינית בשם גרנטי.
* **גרנטי (Grunty)** - אחייניתה של פופי.

## קישורים חיצוניים
* 

* 

קטגוריה:סדרות הנפשה הולנדיות
קטגוריה:סדרות טלוויזיה המבוססות על ספרים
קטגוריה:סדרות טלוויזיה בריטיות לילדים
קטגוריה:תוכניות טלוויזיה בשפה ההולנדית
קטגוריה:ערוץ הופ!: תוכניות רכש
קטגוריה:ערוץ לולי: סדרות
קטגוריה:סדרות על יונקים
אקרית החולדה

**אקרית החולדה** (שם מדעי: *Ornithonyssus bacoti*; מכונה גם **אורניתון החולדות** או **אקרית החולדה הטרופית**) היא טפיל מוצץ דם. הניזון מדם וסרום של מארחים רבים. את האקרית ניתן למצוא לרוב על מכרסמים, באזורי המגורים של האדם הן מופצות בעיקר על ידי חולדות ומכרסמי מחמד כגון אוגרים, ארנבות, גרבילים וכדומה. מארחים אחרים הם נדירים ולרוב זמניים. התפרצויות של האקרית נוטות להתרחש בבניינים ישנים שאינם מתוחזקים אם כתוצאה של ריבוי מכרסמים או לאחר הרעלה של חולדות רבות הגורמות לאקריות לחפש מארחים חדשים. אקרית החולדה יכולה לנוע כמה עשרות או אפילו מאות מטרים בכוחות עצמה כדי למצוא מארח ויכולה לשרוד לאורך תקופות ממושכות ללא מארח אם כי לרוב נעלמות כשבועיים שלושה לאחר מות המארח.

עקיצות האקרית גורמות לדרמטיטיס ללא מאפיינים מיוחדים ודומה במראה לעקיצות חרקים רבים אחרים כגון יתושים לכן בפעמים רבות קשה לשייך את מקור העקיצה לאקרית החולדה ונמנע אבחון מדויק של גורם המחלה. המחסור בדיווחים גורם למחלה להיראות פחות נפוצה. אקרית החולדה בעלת תפוצה קוסמופוליטית ונפוצה בכל היבשות מלבד האזור הארקטי ואנטארקטיקה.

## אנטומיה
אורכה של אקרית החולדה נע בין 0.75 ל 1.44 מילימטרים. לאחר נטילת ארוחת דם צבעה צהוב או אדום כהה והיא נוהגת לנוח. עם זאת, לפני ארוחת דם היא פעילה יותר וצבע אפור.

## מחזור החיים
לאקרית החולדה יש חמישה שלבי התפתחות: ביצה, זחל, נימפה דרגה ראשונה (protonymph), נימפה דרגה שנייה (deutonymph), ובוגר. שני השלבים היחידים הניזונים הם נימפה דרגה ראשונה ובוגר. לאחר שאכלו, הם נושרים מהמארח כדי להתנשל או להטיל עד 100 ביצים. לביצה לוקח יום וחצי לבקוע כזחל, שנצמד למארח ולאחר עוד יום עד יומיים מתנשל לנימפה דרגה ראשונה. לאחר מנת דם הנימפה הראשונה עוזבת את המארח ומתנשלת פעמיים, לנימפה דרגה שנייה ואז לבוגר. מחזור החיים כולו מביצה לבוגר לוקח 7 עד 16 יום. דרוש מינימום של 13 יום כדי לעבור מביצה לביצה. בתנאי מעבדה נמצא שהנימפה דרגה ראשונה מסוגלת לשרוד 43 ימים ללא מזון. הזחל הוא השלב היחיד שיש בו שלושה זוגות רגליים לעומת ארבעה זוגות.

## מחלות
בזמן נשיכה של אקרית החולדה מופרש רוק הגורם לתגובה דלקתית הגורמת לגירוד, המכונה דרמטיטיס אקרית החולדה. לעיתים, בעיקר אצל ילדים, נוצרות גם שלפוחיות או דרמטיטיס. מחלות עור משניות עלולות להיגרם מגירוד הפצע. ייתכן שאצל אנשים מסוימים עלולה להתפתח גם סרפדת.

### זיהוי עקיצות
קשה לזהות את העקיצות של האקרית מכיוון שהן דומות לעקיצות של חרקים רבים אחרים כגון יתושים. בניגוד ליתושים אשר לרוב עוקצים באזורים חשופים העקיצות של האקרית מתרכזות לרוב במקומות מוסתרים כגון במפשעה, קפלי הבטן, בית השחי, גומץ המרפק וגומץ בית הברך.

### טיפול
הטיפול בדלקת עור של אקרית החולדה הוא על בסיס סימפטומטי. בדרך כלל משתמשים באנטיהיסטמין אוראלי, קורטיקוסטרואיד מקומי, גמא בנזן הקסאכלוריד, בנזיל בנזואט או קרוטמיטון. עם זאת, ישנם חולים שאינם זקוקים לטיפול. כדי להיפטר ביעילות מהדלקת חשוב בראשונה לטפל במוקד המחלה כגון חיות מחמד ולחטא את הסביבה. טיפול בחיות המחמד נעשה לרוב בעזרת סלמקטין כגון Revolution, Stronghold or Pfizer. יש להיפתר מפונדקאים נפוצים אחרים בסביבה כגון חולדות. נדרשים מספר שבועות כדי להיות בטוחים כי האקריות הושמדו מכיוון שהאקרית יכולה לשרוד עד 63 יום ללא ארוחת דם.

## קישורים חיצוניים

## הערות שוליים

קטגוריה:בעלי חיים שתוארו ב-1913
קטגוריה:טקסונים שתוארו בידי ארתור סטנלי הירסט
קטגוריה:אקריות
הקסמריקס

**הקסמריקס** (שם מדעי: *Hexameryx*) הוא סוג נכחד של מעלה גירה ממשפחת האנטילוקפריים, בה כיום ישנה את האנטילוקפרה, אשר חי בתקופת הפליוקן באמריקה הצפונית שלפני 5.3 עד 4.9 מיליון שנה מהיום. הסוג הוגדר בשנת 1941 והוא כלל מין אחד - *Hexameryx simpsoni*. מאובניו נתגלו בפלורידה.

ההקסמריקס השתייך למעלי גירה, והגיע לאורך של מטר ולמשקל שבין 31 ל-35 ק"ג. הגולגולת שלו דמתה לגולגולת האנטילוקפרה האמריקנית, אך דמתה מעט לגולגולת איילים והכילה שש קרניים שהסתעפו לאורך "כיפת" הגולגולת, כשהזוג הקדמי היה קצר ופנה קדימה והזוג האחורי פנה אחורה. הסעיף המרכזי היה ישר ורחב ופנה מעלה. ככל הנראה, סייע מבנה זה להקסמריקס הזכרים להילחם ביניהם על נקבות או על טריטוריה, בדומה לאנטילוקפרה המודרנית.

בדומה לאנטילוקפרה, גם ההקסמריקס הותאם לריצה מהירה שעזרה לו להתגונן מטורפים בני תקופתו, כגון מיני שנחרבים, ברדלס אמריקני, צבועיים קדומים ודוביים, כגון דוב הבולדוג.

## קישורים חיצוניים

* הקסמריקס באתר fossilworks 

קטגוריה:אנטילוקפריים
קטגוריה:מכפילי פרסה שחיו בפליוקן
קטגוריה:יונקים שחיו בפליוקן באמריקה הצפונית
קטגוריה:מאובני טקסונים שתוארו ב-1941